Soldatforsikring gjelder ikke i krig
Norske offiserer er dekket av ulykkesforsikring dersom de blir skadet i krig, men det er ikke vervede fotsoldater. Atle Eriksen hadde tegnet ulykkesforsikring i Sparebank1 gjennom Norsk Offisersforbund (NOF), men fikk avslag da han sendte inn erstatningskrav etter å ha blitt skadet i Afghanistan, skriver Bergens Tidende. «Selskapet dekker ikke skade eller økning i skade som direkte eller indirekte er forårsaket av eller står i sammenheng med krig eller krigslignende handling», lød svaret han fikk. - At forsikringen vår ikke skulle gjelde i krigshandlinger hadde jeg aldri forestilt meg. Det er jo fordi de skal i krig at soldater tegner ekstra forsikring, sier Eriksen. Har du opplevd å bli avvist med erstatningskrav for krigsskade?Ta kontakt med oss!Statens Pensjonskasse behandler kun krav om erstatning dersom det er satt en medisinsk invaliditetsgrad på 15 prosent eller mer. Eriksens hørselsskade ble satt til 14 prosent og erstatningskravet ble derfor sendt videre som en forsikringssak. - Forsikringen vi tilbød NOF-medlemmene den gang, dekket ikke krigsrisiko. Derfor ble dette kravet avvist, sier Christian Brosstad, pressekontakt i Sparebank1. Etter nyttår er imidlertid vilkårene endret til også å inkludere skader som skyldes krigshandlinger. Men det gjelder ikke for vervede fotsoldater. Se VGs oversikt:Så mange norske soldater er skadet i AfghanistanNorsk Tjenestemannslag (NTL) og Personellforbundet tilbyr bare ulykkesforsikring med krigsrisiko som dekker død eller over 50 prosent uførhet, ikke medisinsk invaliditet. - Å få dette inn i forsikringsavtalen vår er noe vi absolutt skal vurdere, sier informasjonsrådgiver Hallvard Berge i NTL. Leder av Forsvarets veterantjeneste, generalmajor Robert Mood mener dagens ordning er helt uholdbar. - Det er helt uakseptabelt at soldatene ikke har forsikring som dekker skader fra et krigsområde, sier Mood som lover å følge opp saken.
Atle Eriksen har kjempet i Libanon, Bosnia, Kosovo og Afghanistan. Nå slåss han i Norge for å få erstatning for sine krigsskader.